西西里岛(意大利文：Sicilia 西西里文：Sicilia) 是地中海高头顶顶大个一个岛屿。面积将近3万平方公里。人口超过500万，乃朝属于意大利管辖。因为自家独特个文化搭语言，所以也有自治大区个身份。西西里岛个人口来源是老复杂个，弗过立在美国，因为移民多个关系，大部分人侪拿西西里个文化代表意大利文化。邪气有名个黑社会组织黑手党，也是西西里发源个。